* **Ρόδος – Σύμη - Πανορμίτης 25-29/10/23 5 μέρες. Αεροπορικώς**

**1η Μέρα | Θεσσαλονίκη – Ρόδος.**

Συγκέντρωση στο αεροδρόμιο ‘’Μακεδονία’’ για την απευθείας πτήση για Ρόδο. Άφιξη και τακτοποίηση στο ξενοδοχείο μας. Ελεύθερος χρόνος το απόγευμα για μια πρ’ωτη γνωριμία με το νησί.

**2η Μέρα | Ρόδος – Ξενάγηση πόλης.**

Πρωινό και στη συνέχεια θα αναχωρήσουμε για να επισκεφτούμε τα σημαντικότερα αξιοθέατα της πόλης. Θα δούμε πρώτα το Λόφο του Μόντε Σμίθ με τα ερείπια της αρχαίας Ακρόπολης, του Ναού του Απόλλωνα και του Αρχαίου Σταδίου απ’ όπου θα έχουμε την ευκαιρία να θαυμάσουμε πανοραμικά την Μεσαιωνική πόλη της Ρόδου. Εκεί θα έχουμε την ευκαιρία να περιηγηθούμε στο αναστηλωμένο αρχαίο Στάδιο του Διαγόρα και εν συνεχεία θα καταλήξουμε στο κέντρο της. Θα περπατήσουμε στην παλιά πόλη της Ρόδου όπου θα έχουμε την ευκαιρία να δούμε το Κάστρο του Μεγάλου Μαγίστρου και την περίφημη οδό των Ιπποτών.

**3η Μέρα | Κρουαζιέρα Πανορμίτη – Σύμη.**

Πρωινό και στη συνέχεια θα μεταφερθούμε στο λιμάνι του νησιού για να πάρουμε την κρουαζιέρα με προορισμό την πανέμορφη Σύμη με τα χαρακτηριστικά σπιτάκια και τις ατέλειωτες σκάλες που γεμίζουν τα κενά μεταξύ των αμφιθεατρικών κάτασπρων σπιτιών. Η Σύμη έχει παραμείνει άθικτη στο χρόνο, κρατώντας φυσική ομορφιά σε πρότυπο νησιώτικο στυλ. Κρυστάλλινη θάλασσα, φρέσκο ψάρι και φιλοξενία των ντόπιων που σκλαβώνει τον επισκέπτη. Στα νοτιοδυτικά, θα επισκεφτούμε επίσης την Ιερά Μονή του Ταξιάρχη Μιχαήλ του Πανορμίτη, την οποία επισκέπτονται κάθε χρόνο χιλιάδες προσκυνητές. Το μοναστήρι “γεμίζει” το φυσικό λιμανάκι με το επιβλητικό καμπαναριό και τα αμέτρητα κελιά. Ελεύθερος χρόνος. Επιστροφή το απόγευμα στην Ρόδο

**4η Μέρα | Ρόδος – Λίνδος**

Πρωινό και στην συνέχεια θα αναχωρήσουμε για την γνωριμία μας με το νησί όπου θα επισκεφθούμε το ανατολικό τμήμα του. Θα δούμε τα περίτεχνα Λουτρά της Καλλιθέας, περνώντας από το κοσμοπολίτικο θέρετρο Φαληράκι με τα περίφημα εργαστήρια κεραμικών του, και την Παναγία Τσαμπίκα φθάνουμε στη γραφική Λίνδο με την παραδοσιακή νησιώτικη αρχιτεκτονική. Ελεύθερος χρόνος. Το απόγευμα επιστροφή στην Ρόδο.

**5η Μέρα | Ρόδος – Πτήση επιστροφής.**

Πρωινό και ελεύθερος χρόνος. Στη συνέχεια θα αναχωρήσουμε για το αεροδρόμιο για την πτήση της επιστροφής.

|  |  |
| --- | --- |
| **Ρόδος - Σύμη - Πανορμίτης 5 μέρες** | **Αναχώρηση: 25/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Amphitryon Boutique | 4\* | Πρωινό | Early booking τιμή: 399€ (για τις πρώτες 10 θέσεις) Κανονική τιμή: 475€ | Early booking τιμή: 385€ (για τις πρώτες 10 θέσεις) Κανονική τιμή: 415€ | 120€ | Πτήσεις με την Aegean Airlines: Θεσσαλονίκη - Ρόδος: 14:05 - 15:15 Ρόδος - Θεσσαλονίκη: 16:00 - 17:15 |
|
| **Στη τιμή περιλαμβάνονται:** Αεροπορικά εισιτήρια από Θεσσαλονίκη με την Aegean Airlines. 1 αποσκευή 23 κιλών και 1 χειραποσκευή 8 κιλών. Πρωινό μπουφέ καθημερινά. Κρουαζιέρα στη Σύμη - Πανορμίτη. Ημερήσια εκδρομή στη Λίνδο. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 45€ κατά άτομο. Φόροι διαμονής: 1,50€ την διανυκτέρευση. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|